proxectonos/corpus_dominio_legal_administrativo_tmp huggingface dataset:
ORDE do 27 de decembro de 2022 pola que se resolve a convocatoria de axudas a centros privados concertados para a atención ao alumnado con necesidades específicas de apoio educativo para o curso 2022/23.
Consellería de Cultura, Educación, Formación Profesional e Universidades — III. Outras disposicións — 12/01/2023

Mediante a Orde da Consellería de Cultura, Educación, Formación Profesional e Universidades do 14 de xullo de 2022, publicada no Diario Oficial de Galicia do 1 de de setembro, apróbanse as bases reguladoras das axudas a centros privados concertados para atender alumnado con necesidades específicas de apoio educativo, naqueles aspectos que non estean xa cubertos polo concerto educativo, desde o día 1 de setembro de 2022 ata o 30 de xuño de 2023.
Unha vez rematado o procedemento establecido na convocatoria, cómpre facer pública a relación definitiva de centros beneficiarios das axudas, de conformidade co artigo 18 da devandita orde.
En consecuencia, por proposta da Dirección Xeral de Centros e Recursos Humanos,
Artigo único. Concesión de axudas
Conceder as axudas económicas aos centros privados concertados que se relacionan nos anexos I e II desta orde.
Disposición derradeira primeira. Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de decembro de 2022
RESOLUCIÓN do 5 de xaneiro de 2023 pola que se dá publicidade da relación de solicitudes aprobadas e denegadas das axudas de agroambiente e clima (submedida 10.1) e de agricultura ecolóxica (submedidas 11.1 e 11.2) financiadas ao 100 % polo Fondo EURI.
Fondo Galego de Garantía Agraria — III. Outras disposicións — 11/01/2023

Na Orde do 21 de xaneiro de 2022 (DOG do 31.1.2022), a Consellería do Medio Rural regulou a aplicación dos pagamentos directos á agricultura e á gandaría e as axudas ao desenvolvemento rural suxeitas ao sistema integrado de xestión e control.
O artigo 27 da citada orde dispón que as resolucións poderán ser notificadas de acordo co establecido no artigo 45 da Lei 39/2015, do 1 de outubro, do procedemento administrativo común das administracións públicas. De conformidade co establecido no dito artigo, a notificación realizarase mediante a publicación no
Diario Oficial de Galicia
.
Por outra banda, de conformidade co artigo 7.1 da Lei 9/2007, do 13 de xuño, de subvencións de Galicia, e co Decreto 7/2014, 16 de xaneiro, polo que se aprobaron os estatutos do organismo autónomo Fondo Galego de Garantía Agraria (en diante, Fogga), atribuíuse á Dirección do Fogga a potestade de resolver os procedementos de concesión de axudas que se tramiten no ámbito das súas competencias.
De acordo co anterior,
Primeiro. Facer pública na web do Fogga a relación de solicitudes aprobadas e denegadas das axudas de agroambiente e clima (submedida 10.1) e de agricultura ecolóxica (submedidas 11.1 e 11.2), ao abeiro da Orde do 21 de xaneiro de 2022.
As persoas interesadas poden acceder á dita web na seguinte ligazón:
Estas axudas están financiadas ao 100 % polo Fondo EURI.
Segundo. Contra as citadas resolucións, que non poñen fin á vía administrativa, as persoas interesadas poderán interpoñer recurso de alzada ante o presidente do Fogga no prazo dun mes contado desde o día seguinte ao desta publicación, consonte o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas. O prazo de interposición concluirá o mesmo día desta publicación no mes de vencemento, de conformidade co artigo 30.4 da citada lei.
Santiago de Compostela, 5 de xaneiro de 2023
CORRECCIÓN DE ERROS. Resolución do 14 de novembro de 2022, da Secretaría Xeral de Universidades, pola que se ditan instrucións para a determinación da oferta de prazas nas titulacións oficiais de grao e máster nas universidades públicas do Sistema universitario de Galicia e se determina o calendario para a tramitación de solicitudes de verificación e modificación de titulacións oficiais no Sistema universitario de Galicia.
Consellería de Cultura, Educación, Formación Profesional e Universidades — III. Outras disposicións — 11/01/2023

Advertido erro na citada resolución, publicada no
Diario Oficial de Galicia
número 223, do 23 de novembro de 2022, é necesario realizar a oportuna corrección na instrución cuarta, alínea d):
Onde di: «d) Os graos e máster universitarios que nos tres cursos anteriores non acadaron unha media igual ou superior ao mínimo de alumado de novo ingreso establecido no artigo 6 do Decreto 222/2011, agás:
– Os graos e máster declarados singulares, en tanto teña vixencia a dita declaración».
Debe dicir: «d) Os máster universitarios que nos tres cursos anteriores non acadaron unha media igual ou superior ao mínimo de alumado de novo ingreso establecido no artigo 6 do Decreto 222/2011, agás:
– Os máster declarados singulares, en tanto teña vixencia a dita declaración».
ORDE do 22 de decembro de 2022 pola que se modifica a autorización do Centro Privado Plurilingüe Calasancias, da Coruña.
Consellería de Cultura, Educación, Formación Profesional e Universidades — III. Outras disposicións — 11/01/2023

A persoa representante da titularidade do Centro Privado (CPR) Plurilingüe Calasancias, da Coruña, solicita a autorización dunha unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para unha unidade de educación especial, quedando o centro configurado como se detalla a seguir:
Denominación xenérica: centro privado (CPR) plurilingüe.
Denominación específica: Calasancias.
Código do centro: 15004009.
Enderezo: Estrada dos Fortes, 11.
Código postal: 15011.
Localidade: A Coruña.
Concello: A Coruña.
Provincia: A Coruña.
Titular: Instituto Calasancio Hijas de la Divina Pastora.
Composición resultante:
• 6 unidades de educación infantil.
• 12 unidades de educación primaria.
• 8 unidades de educación secundaria obrigatoria.
• 4 unidades de bacharelato das modalidades de Humanidades e Ciencias Sociais e de Ciencias e Tecnoloxía.
• 1 unidade de educación especial.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no rexistro de centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando teña que modificarse calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes, contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 22 de decembro de 2022
CORRECCIÓN DE ERROS. Orde do 27 de decembro de 2022 pola que se modifica a Orde do 20 de decembro de 2012, pola que se establece a organización e se atribúen determinadas funcións no ámbito de competencias das áreas de Xestión e de Colaboración Social, Información e Asistencia da Axencia Tributaria de Galicia.
Consellería de Facenda e Administración Pública — I. Disposicións xerais — 13/01/2023

Advertidos erros na citada orde, publicada no
Diario Oficial de Galicia
núm. 248, do 30 de decembro de 2022, cómpre efectuar a seguinte corrección:
– Na páxina 67260:
No artigo único, no segundo paragrafo, onde di: «....das áreas de Xestión e de Colaboración Social, Información e Asistencia da Axencia Tributaria de Galicia, fa forma que se indica a continuación:»; debe dicir: «....das áreas de Xestión e de Colaboración Social, Información e Asistencia da Axencia Tributaria de Galicia, da forma que se indica a continuación:».
– Na páxina 67261:
Na alínea f), onde di: «A xestión dos programas a través dos cale se canalicen as consultas dos órganos e unidades administrativas da Axencia...», debe dicir: «A xestión dos programas a través dos cales se canalicen as consultas dos órganos e unidades administrativas da Axencia...».
EXTRACTO da Resolución do 19 de decembro de 2022 pola que se publican as axudas ao estudo propias desta universidade no curso 2022/23.
Universidade de Vigo — III. Outras disposicións — 09/01/2023

BDNS (Identif.): 664702.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións https://secretaria.uvigo.gal/uv/web/convocatoria/public/show/1036.
Primeiro. Persoas beneficiarias
Alumnado matriculado na Universidade de Vigo en estudos universitarios oficiais de grao, máster e doutoramento de centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro).
Segundo. Obxecto
O obxecto das axudas é atender as necesidades do estudantado matriculado na Universidade de Vigo en estudos universitarios oficiais de grao, máster e doutoramento de centros propios ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro), que presentan circunstancias económicas ou familiares que lle impidan ou dificulten a continuidade nos seus estudos.
Terceiro. Bases reguladoras
Resolución do 19 de decembro de 2022 pola que se publican as axudas ao estudo propias desta universidade no curso 2022/23.
Cuarto. Contía.
A contía total do crédito destinado a estas axudas será de douscentos mil euros (200.000 €).
Quinto. Prazo de presentación de solicitudes
Desde o 20 de decembro de 2022 ata o 23 de xaneiro de 2023.
Vigo, 19 de decembro de 2022
CORRECCIÓN DE ERROS. Orde do 23 de decembro de 2022 pola que se establecen as normas de xestión e liquidación do imposto sobre o depósito de residuos en vertedoiros, a incineración e a coincineración de residuos (Idires).
Consellería de Facenda e Administración Pública — I. Disposicións xerais — 13/01/2023

Advertidos erros na citada orde, publicada no Diario Oficial de Galicia núm. 248, do 30 de decembro de 2022, cómpre efectuar as seguintes correccións:
– Na páxina 67252:
Onde di: «Para o tipo 2: un rexistro por cada por cada tipo de gravame segundo o artigo 93 da Lei 7/2022, do 8 de abril.», debe dicir: «Para o tipo 2: un rexistro por cada tipo de gravame segundo o artigo 93 da Lei 7/2022, do 8 de abril».
– Na páxina 67256:
Onde di: «• XXXXXXXX (8): caracteres de control resultantes de aplicar unha función MAC 4 do algoritmo DES (segundo norma X9.91) aos datos anteriores (48 caracteres) utilizando a clave privada do banco. Esta función xerará 8 caracteres de control; é dicir, a «sinatura»; debe dicir: «• XXXXXXXX (8): caracteres de control resultantes de aplicar unha función MAC 4 do algoritmo DES (segundo a norma X9.9-1) aos datos anteriores (48 caracteres), utilizando a clave privada do banco. Esta función xerará 8 caracteres de control; é dicir, a «sinatura».
EXTRACTO da Resolución do 19 de decembro de 2022 pola que se publican as bases das bolsas de comedor complementarias das bolsas de carácter xeral do MEFP para o curso académico 2022/23.
Universidade de Vigo — III. Outras disposicións — 09/01/2023

BDNS (Identif.): 664713.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións: https://secretaria.uvigo.gal/uv/web/convocatoria/public/show/1035
Primeiro.
Persoas beneficiarias
Alumnado que estea matriculado/a en grao ou máster en centros propios, ou en centros adscritos de titularidade pública que imparten titulacións non impartidas en centros propios (Enfermaría Ourense, Enfermaría Pontevedra e Enfermaría Meixoeiro), no curso 2022/23.
Segundo.
Obxecto
Estas bolsas teñen por obxecto garantir a igualdade de oportunidades do estudantado que teña unha situación económica que poida dificultar o seu acceso e permanencia na universidade.
Terceiro.
Bases reguladoras
Resolución reitoral pola que se convocan bolsas de comedor no curso académico 2022/23.
Cuarto.
Contía
A contía total do crédito destinado a estas axudas será de douscentos oitenta mil euros (280.000 €).
Quinto.
Prazo de presentación de solicitudes
Desde o 19 de decembro de 2022 ata o 23 de xaneiro de 2023.
Vigo, 19 de decembro de 2022
CORRECCIÓN DE ERROS. Extracto da Orde do 26 de decembro de 2022 pola que se establecen as bases reguladoras para a concesión de subvencións públicas, destinadas ao financiamento do Programa Investigo, de contratación de persoas mozas demandantes de emprego na realización de iniciativas de investigación e innovación, no marco do Plan de recuperación, transformación e resiliencia, e se procede á súa convocatoria para o exercicio 2023 (código de procedemento TR349V).
Consellería de Promoción do Emprego e Igualdade — III. Outras disposicións — 09/01/2023

Advertido erro material no citado extracto, publicado no Diario Oficial de Galicia número 1, do 2 de xaneiro de 2023, é necesario realizar a seguinte corrección:
Na páxina 115, onde di: «O prazo de solicitude das axudas desta orde iníciase o 3 de xaneiro de 2023 e finaliza o 3 de febreiro de 2023», debe dicir: «O prazo de solicitude das axudas desta orde iníciase o 3 de xaneiro de 2023 e finaliza o 2 de febreiro de 2023».
RESOLUCIÓN do 27 de decembro de 2022 pola que se conceden as axudas a centros privados concertados para a contratación de profesorado de apoio e reforzo PROA+ (Plan Recupera) nos cursos 2022/23 e 2023/24, no marco do Plan de recuperación, transformación e resiliencia, financiado pola Unión Europea-NextGenerationEU (código de procedemento ED301M).
Consellería de Cultura, Educación, Formación Profesional e Universidades — III. Outras disposicións — 09/01/2023

Mediante a Orde da Consellería de Cultura, Educación, Formación Profesional e Universidades do 23 de setembro de 2022, publicada no
Diario Oficial de Galicia
do 7 de outubro, regúlase o réxime de axudas a centros privados concertados para a contratación de profesorado de apoio e reforzo PROA+ (Plan Recupera) nos cursos 2022/23 e 2023/24.
Unha vez rematado o procedemento establecido na convocatoria, cómpre facer pública a relación definitiva das axudas concedidas e denegadas, así como a relación de centros excluídos por non reuniren algún dos requisitos da convocatoria, de conformidade co establecido no artigo 18 da devandita orde.
En consecuencia, por proposta da Dirección Xeral de Ordenación e Innovación Educativa,
Primeiro. Conceder as axudas económicas aos centros privados concertados que se relacionan no anexo I.
Segundo. Excluír os centros privados concertados que se relacionan no anexo II polas causas especificadas.
Terceiro. Contra esta resolución, que pon fin á vía administrativa, poderase interpoñer recurso potestativo de reposición ante o conselleiro de Cultura, Educación, Formación Profesional e Universidades, no prazo dun mes, contado a partir do día seguinte ao da publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou, directamente, recurso contencioso-administrativo, no prazo de dous meses, ante o Tribunal Superior de Xustiza de Galicia, conforme os artigos 10, 14 e 46.1 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 27 de decembro de 2022
ORDE do 20 de decembro de 2022 pola que se modifica a autorización do Centro Privado Montegrande, da Coruña.
Consellería de Cultura, Educación, Formación Profesional e Universidades — III. Outras disposicións — 09/01/2023

A persoa representante da titularidade do Centro Privado (CPR) Montegrande, da Coruña, solicita a autorización de 1 unidade de educación especial.
Logo da tramitación do expediente de acordo co establecido no Decreto 133/1995, do 10 de maio, de autorización de centros docentes privados para impartir ensinanzas de réxime xeral non universitarias, e coa Orde do 20 de setembro de 1995 que o desenvolve, por proposta da Dirección Xeral de Centros e Recursos Humanos,
Artigo 1.
Modificación da autorización
Modificar a autorización para unha unidade de educación especial, quedando o centro configurado como se detalla a seguir:
Composición resultante:
a) Educación infantil: 3 unidades.
b) Educación primaria: 6 unidades.
c) Educación secundaria obrigatoria: 4 unidades.
d) Bacharelato: 4 unidades, das modalidades de Ciencias da natureza e da saúde, e Humanidades e ciencias sociais.
e) Educación especial: 1 unidade.
f) Formación profesional:
Ciclos formativos de grao superior (CS):
• 1 CS Asistencia á dirección (2 unidades para 30 alumnos/as cada unha).
• 1 CS Administración de sistemas informáticos en rede (2 unidades para 30 alumnos/as cada unha).
• 1 CS Saúde ambiental (2 unidades para 30 alumnos/as cada unha).
• 1 CS Integración social (2 unidades para 30 alumnos/as cada unha).
g) Educación para persoas adultas: ensinanzas básicas iniciais.
Artigo 2.
Inicio da actividade
Para a posta en funcionamento das ensinanzas que se autorizan, a Xefatura Territorial da Consellería de Cultura, Educación, Formación Profesional e Universidades da Coruña, logo do informe do Servizo Territorial de Inspección Educativa, aprobará expresamente a relación de persoal que impartirá docencia.
Artigo 3.
Inscrición no Rexistro de Centros
Esta orde dará lugar á correspondente inscrición no Rexistro de Centros da Comunidade Autónoma de Galicia.
Artigo 4.
Revisión da autorización
O centro queda obrigado ao cumprimento da normativa vixente e a solicitar a oportuna revisión cando se teña que modificar calquera dos datos que se sinalan nesta orde.
Disposición derradeira primeira.
Recursos
Contra esta orde, que esgota a vía administrativa, as persoas interesadas poderán formular recurso potestativo de reposición ante esta consellería, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben, directamente, o recurso contencioso-administrativo no prazo de dous meses desde a mesma data, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Disposición derradeira segunda.
Entrada en vigor
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 20 de decembro de 2022
EXTRACTO da Orde do 21 de novembro de 2022 pola que se establecen as bases reguladoras e se procede á convocatoria de axudas destinadas ao alumnado das universidades públicas do Sistema universitario de Galicia que, por causas sobrevidas e imprevistas ocorridas ao longo do curso académico 2022/23, teña dificultades económicas para continuar estudos (código de procedemento ED433A).
Consellería de Cultura, Educación, Formación Profesional e Universidades — III. Outras disposicións — 09/01/2023

BDNS (Identif.): 663480.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que curse estudos universitarios oficiais conducentes a unha titulación de grao, no curso académico 2022/23, nas universidades públicas do Sistema universitario de Galicia.
Segundo. Obxecto
Convocar, en réxime de concorrencia non competitiva, axudas destinadas ao alumnado das universidades públicas do Sistema universitario de Galicia cunha necesidade urxente de recursos económicos motivada por causas sobrevidas e imprevistas, ocorridas durante o actual curso académico, que lle impidan ou dificulten a continuidade dos seus estudos (código de procedemento ED433A).
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 120.000 euros.
Para determinar a contía da axuda que se lle concederá a cada solicitante, teranse en conta como criterios de distribución os seguintes limiares de renda per cápita:
Quinto. Prazo de presentación de solicitudes
a) Se a causa sobrevida e imprevista aconteceu con anterioridade á publicación desta orde, o prazo de presentación de solicitudes será dun mes, contado desde o día seguinte ao da publicación da orde no
Diario Oficial de Galicia.
b) Se a causa sobrevida e imprevista acontece con posterioridade á publicación desta orde, o prazo de presentación de solicitudes será dun mes desde que aconteceu a causa sobrevida; nestes casos, a data límite para a presentación das solicitudes é o 31 de xullo de 2022, sen prexuízo do sinalado no artigo 3.2.
c) Se a causa sobrevida e imprevista é o falecemento dalgún dos sustentadores principais da unidade familiar, o prazo de presentación será desde o día seguinte ao da publicación da orde no
Diario Oficial de Galicia
ata o o 31 de xullo de 2023, sen prexuízo do sinalado no artigo 3.2.
Santiago de Compostela, 21 de novembro de 2022
CORRECCIÓN DE ERROS. Resolución do 21 de decembro de 2022 pola que se modifican certas ordes da Consellería de Facenda e Administración Pública.
Axencia Tributaria de Galicia — III. Outras disposicións — 13/01/2023

Advertidos erros na citada resolución, publicada no
Diario Oficial de Galicia
núm. 248, do 30 de decembro de 2022, cómpre efectuar a seguinte corrección:
– Na páxina 67344:
No punto cuarto, o final do parágrafo remata dicindo: «Cuarto. ...que é substituído polo modelo que figura no anexo I desta resolución:», e debe rematar dicindo: «Cuarto. ...que é substituído polo modelo que figura no anexo I desta resolución.».
EXTRACTO da Resolución do 22 de decembro de 2022 pola que se establecen as bases reguladoras de subvencións, en réxime de concorrencia competitiva, á creación escénica e se convocan para o ano 2023 (código de procedemento CT403B).
Axencia Galega das Industrias Culturais — III. Outras disposicións — 13/01/2023

BDNS (Identif.): 669567.
De conformidade co previsto nos artigos 17.3. b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán acceder a estas axudas as persoas físicas (autónomas) ou xurídicas privadas, e as súas asociacións, así como as sociedades civís e comunidades de bens –ou calquera outra agrupación de persoas sen personalidade xurídica propia–, así como as unións temporais de empresas, dedicadas profesionalmente á produción de actividade escénica, que desenvolvan maioritariamente a súa actividade na Comunidade Autónoma de Galicia.
Segundo. Finalidade
Determinar as condicións de concesión en réxime de concorrencia competitiva, das subvencións establecidas pola Agadic, para contribuír á promoción da creatividade escénica, no marco das competencias deste organismo, e proceder á súa convocatoria para o ano 2023. A finalidade é o fomento da produción escénica en calquera disciplina artística.
Terceiro. Bases reguladoras
Resolución do 22 de decembro de 2022 pola que se establecen as bases reguladoras de subvencións, en réxime de concorrencia competitiva, á creación escénica e se convocan para o ano 2023 (código de procedemento CT403B).
Cuarto. Importe
O crédito destinado ao financiamento da subvención será de 800.000,00 euros, suma que irá con cargo á aplicación orzamentaria 10.A1.432B.770.0 do orzamento de gastos da Agadic, código de proxecto 2010-00005, distribuído entre as anualidades 2023, 2024 e 2025 segundo o cadro que segue:
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 22 de decembro de 2022
EXTRACTO da Resolución do 22 de decembro de 2022 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2023 (código de procedemento CT215B).
Axencia Galega das Industrias Culturais — III. Outras disposicións — 13/01/2023

BDNS (Identif.): 669409.
De conformidade co previsto nos artigos 17.3. b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
1. Poderán acceder a estas axudas as persoas físicas e xurídicas privadas legalmente constituídas domiciliadas en Galicia ou nun territorio membro da Unión Europea ou asociado ao Espazo Económico Europeo, que desenvolvan a súa actividade en Galicia, así como as entidades locais galegas, que leven a cabo algún dos festivais descritos no obxecto da convocatoria e cumpran os requisitos referidos no artigo 10.1 da Lei de subvencións de Galicia.
2. As entidades locais galegas poderán presentar a súa solicitude individual ou conxuntamente, como agrupación, asociación, mancomunidade, fusión ou outra fórmula similar. Nos supostos de mancomunidades, consorcios ou áreas metropolitanas, deberá acreditarse que o servizo se presta de xeito mancomunado, metropolitano ou consorciado, e que, en todo caso, non supón unha actuación illada ou independente.
Segundo. Finalidade
Regular as subvencións establecidas pola Axencia Galega das Industrias Culturais (Agadic), para o apoio á realización de festivais de cinema de carácter profesional celebrados en Galicia que, polas súas características, teñan un interese estratéxico para o sector e convocalas para o ano 2023.
Terceiro. Bases reguladoras
Resolución do 22 de decembro de 2022 pola que se aproban as bases, en réxime de concorrencia competitiva, de subvencións a festivais do sector audiovisual celebrados en Galicia e se convocan para o ano 2023 (código de procedemento CT215B).
Cuarto. Importe
Para a concesión destas subvencións destínase un crédito global de 225.000 euros, código de proxecto 2015-00003, repartido nas aplicacións orzamentarias seguintes:
10.A1.432B.460.0: 35.000 euros (entidades locais).
10.A1.432B.470.0: 20.000 euros (empresas).
10.A1.432B.481.0: 170.000 euros (asociacións).
Quinto. Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no Diario Oficial de Galicia.
Santiago de Compostela, 22 de decembro de 2022
EXTRACTO da Orde do 27 de decembro de 2022 pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se procede á súa convocatoria para o ano 2023 (código de procedemento PR945C).
Vicepresidencia Segunda e Consellería de Presidencia, Xustiza e Deportes — III. Outras disposicións — 13/01/2023

BDNS (Identif.): 669258.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Entidades beneficiarias
Poderán ser entidades beneficiarias das axudas concedidas ao abeiro desta orde os clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia, inscritas no Rexistro de Entidades Deportivas de Galicia.
Segundo. Obxecto
Esta orde ten por obxecto aprobar a convocatoria do ano 2023 de subvencións da Vicepresidencia Segunda e Consellería de Presidencia, Xustiza e Deportes, en réxime de concorrencia non competitiva, para o desenvolvemento de actividades deportivas (código de procedemento PR945C).
Terceiro. Bases reguladoras
As bases reguladoras polas cales se rexerá a convocatoria de subvencións son as aprobadas a través da Orde do 27 de decembro de 2022, da Vicepresidencia Segunda e Consellería de Presidencia Xustiza e Deportes, pola que se establecen as bases reguladoras para a concesión de subvencións, en réxime de concorrencia non competitiva, a clubs deportivos, sociedades anónimas deportivas, seccións deportivas e núcleos de adestramento deportivo especializado de Galicia para o desenvolvemento de actividades deportivas, e se procede á súa convocatoria para o ano 2023 (código de procedemento PR945C).
Cuarto. Importe
Para conceder estas subvencións destinaranse 2.000.000 € con cargo á aplicación orzamentaria 06.02.441A.481.0, dos orzamentos xerais da Comunidade Autónoma de Galicia para o ano 2023.
Quinto. Prazo para presentar as solicitudes
O prazo de presentación de solicitudes será dun mes, contado a partir do día seguinte ao da publicación desta resolución no
Diario Oficial de Galicia
.
Santiago de Compostela, 27 de decembro de 2022
EXTRACTO da Orde do 21 de novembro de 2022 pola que se establecen as bases reguladoras e se procede á convocatoria de axudas ao alumnado das universidades públicas do Sistema universitario de Galicia para estadías nalgún Estado membro da Unión Europea, durante o verán de 2023, co obxecto de coñecer a lingua dese país (código de procedemento ED416A).
Consellería de Cultura, Educación, Formación Profesional e Universidades — III. Outras disposicións — 09/01/2023

BDNS (Identif): 663253.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado das universidades públicas do Sistema universitario de Galicia.
Segundo.
Obxecto
Convocar, en réxime de concorrencia competitiva, 170 axudas para estadías nalgún Estado membro da Unión Europea, durante o verán de 2023, co obxecto de coñecer a lingua dese país.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 170.000 euros.
A dotación económica asignada a cada persoa beneficiaria será dun máximo de 1.000 euros.
Quinto.
Prazo de presentación de solicitudes
Será desde o día seguinte ao da publicación desta convocatoria no
Diario Oficial de Galicia
ata o 14 de marzo de 2023.
Santiago de Compostela, 21 de novembro de 2022
RESOLUCIÓN do 16 de decembro de 2022, da Dirección Xeral de Patrimonio Natural, pola que se publican os concellos, empresas, persoas físicas e institucións sen fins de lucro beneficiarias das subvencións concedidas en virtude da Orde do 10 de xuño de 2022 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia con cargo ao Plan de recuperación, transformación e resiliencia (PRTR), financiado pola Unión Europea-NextGenerationEU, para os anos 2022 e 2023 (código de procedemento MT821A).
Consellería de Medio Ambiente, Territorio e Vivenda — III. Outras disposicións — 09/01/2023

De conformidade co establecido no artigo 15.1 da Lei 9/2007, do 13 de xuño, de subvencións de Galicia, procédese á publicación das subvencións concedidas.
De acordo co anterior,
Publicar no
Diario Oficial de Galicia
as axudas concedidas en virtude da Orde do 10 de xuño de 2022 pola que se aproban as bases e a convocatoria para a concesión, en réxime de concorrencia competitiva, das axudas na área de influencia socioeconómica do Parque Nacional Marítimo-Terrestre das Illas Atlánticas de Galicia con cargo ao Plan de recuperación, transformación e resiliencia (PRTR), financiado pola Unión Europea-NextGenerationEU, para os anos 2022 e 2023 (código de procedemento MT821A).
A finalidade desta orde é promover o desenvolvemento sustentable das poboacións asociadas ao Parque Nacional Marítimo-Terrestre das Illas Atlánticas de Galicia mediante a concesión de axudas económicas para a realización de actividades na súa área de influencia socioeconómica.
Esta subvención é financiada integramente pola Unión Europea a través dos fondos asignados á Xunta de Galicia para o financiamento de actuacións no Parque Nacional Marítimo-Terrestre das Illas Atlánticas de Galicia con cargo ao PRTR, mediante o instrumento do Mecanismo de recuperación e resiliencia, aprobado polo Regulamento (UE) nº 2021/241 do Parlamento Europeo e do Consello, do 12 de febreiro de 2021, dentro do compoñente 4, Conservación e restauración de ecosistemas mariños e terrestres e a súa biodiversidade, liña de investimento I2, Conservación da biodiversidade terrestre e mariña. Aplicacións orzamentarias 08.03.541B.760.2, 08.03.541B.770.2, 08.03.541B.780.2 e 08.03.541B.781.1 do código de proxecto 202200040 do orzamento de gastos da Dirección Xeral de Patrimonio Natural.
As contías e persoas beneficiarias por cada unha das liñas relaciónanse nos anexos I, II, III e IV desta resolución.
As axudas aos concellos, empresas, persoas físicas e institucións sen fins de lucro foron aprobadas por resolución da directora xeral de Patrimonio Natural o día 2 de decembro de 2022.
Santiago de Compostela, 16 de decembro de 2022
EXTRACTO da Resolución do 19 de decembro de 2022 pola que se dá publicidade do Acordo do Consello de Dirección que aproba as bases reguladoras dos obradoiros multidisciplinares de dixitalización, sustentabilidade e loxística avanzada para o ano 2023, e se procede á súa convocatoria en réxime de concorrencia competitiva (código de procedemento IG300H).
Instituto Galego de Promoción Económica — III. Outras disposicións — 10/01/2023

BDNS (Identif.): 665721.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index).
Primeiro. Beneficiarios
Poderán ser beneficiarios os organismos intermedios de carácter empresarial de Galicia. Entenderanse como tales, para efectos destas axudas:
a) Entidades con personalidade xurídica propia, sen ánimo de lucro, con domicilio social ou centro de traballo en Galicia, que pertenzan a unha das seguintes categorías: asociacións empresariais, fundacións empresariais ou universidade-empresa, clústeres empresariais ou
hubs
de innovación dixital ao abeiro da Estratexia galega de HID.
b) Centros tecnolóxicos e centros de apoio á innovación tecnolóxica domiciliados en Galicia e que estean inscritos no rexistro establecido para o efecto polo Ministerio de Ciencia e Innovación (Real decreto 2093/2008, do 19 de decembro, polo que se regulan os centros tecnolóxicos e os centros de apoio á innovación tecnolóxica de ámbito estatal e se crea o rexistro de tales centros, BOE núm. 20, do 23 de xaneiro de 2009).
Segundo. Obxecto
As axudas concédense en réxime de concorrencia competitiva e teñen por obxecto incentivar a creación de espazos de encontro entre empresas para explorar solucións tecnolóxicas e vías de colaboración que dean lugar a proxectos de implementación de ferramentas colaborativas sectoriais nos eidos da dixitalización, a sustentabilidade ou a loxística avanzada, ou ben oportunidades de hibridación intersectorial.
Terceiro. Bases reguladoras
Resolución do 19 de decembro de 2022 pola que se dá publicidade do acordo do Consello de Dirección que aproba as bases reguladoras dos obradoiros multidisciplinares de dixitalización, sustentabilidade e loxística avanzada para o ano 2023, e se procede á súa convocatoria en réxime de concorrencia competitiva (código de procedemento IG300H).
Cuarto. Importe
Os créditos dispoñibles para concesións nesta convocatoria aboaranse con cargo á aplicación orzamentaria 05.A1.741A.7810 e cos seguintes importes e distribución plurianual: 300.000 € con cargo ao ano 2023 e 300.000 € con cargo ao ano 2024.
Quinto. Prazo de presentación de solicitudes
O prazo de presentación de solicitudes será dun mes contado desde as 8.00 horas do día seguinte ao da publicación da resolución de convocatoria no Diario Oficial de Galicia e ata as 14.00 horas do día en que se cumpra o devandito prazo dun mes.
Santiago de Compostela, 19 de decembro de 2022
RESOLUCIÓN do 9 de novembro de 2022 pola que se resolve a concesión dos III Premios Galicia de Innovación e Deseño, correspondentes á convocatoria do ano 2022.
Axencia Galega de Innovación — III. Outras disposicións — 10/01/2023

Mediante a Resolución da Axencia Galega de Innovación do 6 de abril de 2022 (publicada no DOG núm. 84, do 2 de maio) establecéronse as bases reguladoras e convocáronse os Premios Galicia de Innovación e Deseño, co obxectivo de destacar as mellores prácticas para que sirvan de exemplo a todo o tecido empresarial galego, poñendo de relevo como a innovación e o deseño cumpren un papel esencial para mellorar a competitividade das empresas e, en definitiva, a calidade de vida das persoas.
En cumprimento do establecido no artigo 12 das bases reguladoras, «A adxudicación dos premios realizarase mediante resolución da directora da GAIN, de acordo coa proposta do xurado».
De acordo co exposto, e seguindo o procedemento regulado nas bases reguladoras,
Primeiro. Conceder os III Premios Galicia de Innovación e Deseño, despois da proposta do xurado, a:
– Premio Galicia de Innovación, modalidade Traxectoria Innovadora, a Catalina Fernández de Ana Portela, con NIF ***7981**. O premio consiste nun importe en metálico de 15.000 euros, suxeito ás retencións fiscais que legalmente correspondan.
– Premio Galicia de Innovación, modalidade Grande Empresa a Compañía Española de Algas Mariñas, S.A., con NIF ***6061**. O premio ten carácter honorífico.
– Premio Galicia de Innovación, modalidade Pequena e Mediana Empresa, a Alen Space, S.L., con NIF ***8671**. O premio consiste nun importe en metálico de 15.000 euros, suxeito ás retencións fiscais que legalmente correspondan.
– Premio Galicia de Deseño, modalidade Profesionais, a Isaac Piñeiro Meira, con NIF ***8678**. O premio consiste nun importe en metálico de 15.000 euros, suxeito ás retencións fiscais que legalmente correspondan.
– Premio Galicia de Deseño, modalidade Empresa, a Unvi Carroceros, S.L., con NIF ***3504**. O premio ten carácter honorífico.
– Premio Galicia de Deseño, modalidade Talento Emerxente, a Sara Regal Alonso, con NIF ***8407**. O premio consiste nun importe en metálico de 15.000 euros, suxeito ás retencións fiscais que legalmente correspondan.
Segundo. Conforme ao artigo 21 das bases reguladoras, os premios financiaranse con cargo á aplicación orzamentaria 06.A2.561A.480.0 dos orzamentos da Comunidade Autónoma galega para o ano 2022 polos importes que se indican:
Contra a presente resolución, que non é definitiva na vía administrativa, cabe interpor recurso de alzada ante o vicepresidente primeiro e conselleiro de Economía, Industria e Innovación no prazo dun mes, contado a partir do día seguinte ao da notificación ou publicación desta resolución, conforme o establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpor calquera outro recurso que consideren pertinente.
Santiago de Compostela, 9 de novembro de 2022
EXTRACTO da Orde do 21 de decembro de 2022 pola que se establecen as bases e se regula o procedemento para a concesión, en réxime de concorrencia competitiva, de axudas para a innovación no sector pesqueiro, cofinanciadas co Fondo Europeo Marítimo e de Pesca (FEMP), e se convocan para o ano 2023, tramitado como expediente anticipado de gasto (código de procedemento PE205H).
Consellería do Mar — III. Outras disposicións — 17/01/2023

BDNS (Identif:): 669919.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser persoas beneficiarias das subvencións, sen prexuízo de reunir os demais requisitos establecidos nestas bases, os propietarios de buques pesqueiros con porto base na Comunidade Autónoma de Galicia, así como organizacións ou asociacións dos anteriores, incluídas as confrarías, que teñan un ámbito autonómico.
Segundo. Finalidade
As axudas terán como finalidade:
Operacións innovadoras relacionados coa conservación dos recursos biolóxicos mariños que teñan como obxectivo desenvolver ou introducir novos coñecementos técnicos ou organizativos que reduzan os efectos da pesca sobre o ambiente, en particular mediante técnicas de pesca perfeccionadas e a selectividade das artes, ou que teñan por obxectivo lograr un uso máis sustentable dos recursos biolóxicos mariños e a coexistencia cos predadores protexidos.
Terceiro. Bases reguladoras
Orde do 21 de decembro de 2022 pola que se establecen as bases e se regula o procedemento para a concesión, en réxime de concorrencia competitiva, de axudas para a innovación no sector pesqueiro, cofinanciadas co Fondo Europeo Marítimo e de Pesca (FEMP), e se convocan para o ano 2023, tramitado como expediente anticipado de gasto (código de procedemento PE205H).
Cuarto. Importe
Para o ano 2023 as axudas concederanse de acordo co orzamento de gastos de Consellería do Mar para o ano 2023 e tramitaranse de forma anticipada:
– Aplicación orzamentaria: 15.02.723A.770.0; código de proxecto: 2016.00260; importe total: 128.800 euros, para operacións innovadoras relacionadas coa conservación dos recursos biolóxicos mariños.
Quinto. Prazo de presentación de solicitudes
Un mes contado desde o día seguinte á publicación da orde.
Entenderase como último día do prazo para presentar solicitudes o correspondente ao mesmo ordinal do día da súa publicación. Se o último día do prazo for inhábil, entenderase prorrogado ao primeiro día hábil seguinte, e se no mes de vencemento non houber día equivalente ao inicial do cómputo, entenderase que o prazo finaliza o último día do mes.
Santiago de Compostela, 21 de decembro de 2022
EXTRACTO da Orde do 29 de decembro de 2022 pola que se establecen as bases reguladoras e a convocatoria de subvencións para o ano 2023, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Vicepresidencia Segunda e Consellería de Presidencia, Xustiza e Deportes — III. Outras disposicións — 17/01/2023

BDNS (Identif.): 670613.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo. Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles orientados ao cumprimento dos fins da entidade, e as obras nas traídas de auga comunitarias.
Terceiro. Bases reguladoras
Orde do 29 de decembro de 2022 pola que se establecen as bases reguladoras e a convocatoria de subvencións para o ano 2023, en réxime de concorrencia competitiva, dentro do Plan específico de acción comunitaria destinado a asociacións veciñais, confederacións, federacións ou unións de asociacións de veciños, comunidades de usuarios de augas e asociacións de mulleres rurais de Galicia (código de procedemento PR487A).
Cuarto. Importe
Para a concesión destas axudas destínase crédito por un importe total de tres millóns de euros (3.000.000,00 €).
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 29 de decembro de 2022